Roekeloos.co.za: Boeke: Troos in die tyd van vertwyfeling
Troos in die tyd van vertwyfeling
"Ek glo, maar soms is daar by my tye van vertwyfeling, voel ek alleen en uitgelewer aan 'n onvriendelike wêreld. En wonder ek of alles nie maar tevergeefs is nie." Dit is 'n uitspraak waarmee talle Christene vandag hulleself kan identifiseer. Daarom is hierdie boek bedoel vir mense wat vrees dat hulle aan vertwyfeling ten gronde sal gaan.
Vreemde vertroosting handel oor die vreemde, verrassende maniere waarop die Heilige Gees ons vertroos in vertwyfeling (twyfel, wanhoop, krisisse); Hy sug saam met ons; Hy maak alles nuut. Die boek herinner ons ook aan die vreemde verrassende manier waarop God in Christus - van wie die Gees uitgaan - met mense handel: Hy kies juis die onwaardiges, die onverdienstelikes; Hy gee ons sy Ja-Woord, Hy bied ons blywende hoop wanneer alles tevergeefs voel. Elke onderwerp in dié vertroostende poëtiese boek word afgesluit met 'n treffende gebed.